
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ορίων των τομέων συντελεστών δόμησης στο Ν. Λάρι¬ 
σας (Αναδημοσίευση). 

Τροποποίηση ρυμοτομικού σχεδίου οικισμού Οικοδ. Συνεταιρισμού 
Δασκάλων & Νηπιαγωγών Ν. Θεσσαλονίκης στη Μεταμόρφωση 
Ν. Χαλκιδικής... 

ΑΝΑΚΟΙΝΩΣΕΙΣ 

Ειδοποίηση της γενόμενης παρακατάθεσης αποζημίωσης λόγω 
αναγκαστικής απαλλοτρίωσης τμήματος ακινήτου στο υπ’ αριθ.· 
867 Ο.Τ. της πόλης Δράμας. 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5728 (1) 

* Τροποποίηση ορίων των τομέων συντελεστών δόμησης στο Ν. Λάρι¬ 

σας (Αναδημοσίευση). 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

2. Τις διατάξεις του Α.Ν. 314/68 (ΦΕΚ 47/Α), όπως τροποποιή¬ 
θηκαν και συμπληρώθηκαν με το υπ’ αριθμ. 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αριθμ. 183/1986 Π. Δ/τος (ΦΕΚ 70/Α) 
και ειδικότερα το άρθρο 1 αυτού. 

4. Την υπ’ αριθμ. 512/1989 απόφαση του Δημοτικού Συμβουλίου. 

5. Την υπ’ αριθμ. 266/1989 γνωμοδότηση του Συμβουλίου Χωρο- 

* Αναδημοσιεύεται επειδή δημοσιεύθηκε εσφαλμένα στο ΦΕΚ 852/Δ/ 
20.11.91. 


ταξίας Οικισμού και Περιβάλλοντος, Νομού Λάρισας, όπως διατυπώ¬ 
θηκε στο πρακτικό της 12ης/1989 συνεδρίας. 

6. Τις υπ’ αριθμ. 1668/1988 (ΦΕΚ 348Δ), 811/1989 (ΦΕΚ 
183Δ), και 5657/1989 (ΦΕΚ 550Δ) αποφάσεις Νομάρχη περί αναθε¬ 
ώρησης του ρυμοτομικού σχεδίου πόλης Λάρισας. 

7. Τα Π.Δ. (ΦΕΚ 354Δ/88 και 388Δ/89) περί επεκτάσεως του ρυ¬ 
μοτομικού σχεδίου πόλης Λάρισας. 

Επειδή με την έγκριση της επέκτασης του ρυμοτομικού σχεδίου πό- 

2 λης Λάρισας ορισμένες περιοχές, που ήταν εντός σχεδίου αναθεωρήθη¬ 
καν με τα διατάγματα των επεκτάσεων, με αποτέλεσμα να έχουν σή¬ 
μερα τον συντελεστή δόμησης που ισχύει για τις περιοχές που εντάσσο¬ 
νται για πρώτη φορά σε ρυμοτομικό σχέδιο. 

Επειδή τα οικόπεδα που βρίσκονται στις περιοχές αυτές με την προα- 

3 ναφερόμενη ρύθμιση έγιναν μειονεκτικότερα γι’ αυτό, αποφασίζουμε: 

Άρθρο 1 

Τροποποιούμε τα όρια των τομέων συντελεστών δόμησης, όπως 
αυτά ορίζονται στα συνημμένα τοπογραφικά διαγράμματα που συνοδεύ¬ 
ουν την παρούσα απόφαση ώστε όλα τα οικόπεδα που ήταν εντός του 
σχεδίου πόλης Λάρισας του εγκεκριμένου με το από 4.1.1979 Π. Δ/ 
γμα, να αντιμετωπισθούν εξ’ ίσου από άποψη οικοδομικής εκμετάλλευ¬ 
σης. 

Τα υπόψη όρια συμπίπτουν με τα όρια του ρυμοτομικού σχεδίου πό¬ 
λης Λάρισας, πριν τις επεκτάσεις που έγιναν με τα παραπάνω Προε¬ 
δρικά Διατάγματα (ΦΕΚ 354Δ/88 & 388Δ/89). 

Άρθρο 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που θα τη συνοδεύει να αναρτηθεί στο Δημοτικό 
κατάστημα επί Ιδμερο για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 3 Οκτωβρίου 1991 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 

Αριθ. ΕΠΑ 1219 (2) 

Τροποποίηση ρυμοτομικού σχίδίου οικισμού Οικοδ. Συνεταιρισμού Δα¬ 
σκάλων & Νηπιαγωγών Ν. Θεσσαλονίκης στη Μεταμόρφωση Ν. 

Χαλκιδικής. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 1 του Α.Ν. 314/68 «περί παροχής εις 
τον Υπουργό Βορείου Ελλάδος και τους Νομάρχες αρμοδιότητες επί θε¬ 
μάτων έγκρισης επεκτάσεων ή τροποποιήσεων σχεδίων πόλεων κωμών 
κλπ.» (ΦΕΚ 47/Α), όπως αντικαταστάθηκε με το Ν.Δ. 1018/71 
(ΦΕΚ 220/Α) και συμπληρώθηκε με την παρ. 2 του άρθρου 33 του Ν. 
1337/83 (ΦΕΚ 33Α) όπως αυτή αντικαταστάθηκε με την παρ. 15 του 
άρθρου 8 του Ν. 1512/85 (ΦΕΚ 4Α). 

2. Τις διατάξεις του Π. Δ. 183/9-5/5.6.1986 έγκριση τροποποιή¬ 
σεων σχεδίων και καθορισμός όρων και περιορισμών δόμησης από τους 
Νομάρχες (ΦΕΚ 70/Α). 

3. Τις διατάξεις του Ν. 1337/83 (ΦΕΚ 33Α), όπως συμπληρώθηκε 
τροποποιήθηκε με το άρθρο 12 παρ. 1 του Ν. 1647/86 (ΦΕΚ 141Α) 
και το Ν. 1512/85 (ΦΕΚ 4Α), ειδικότερα τα άρθρα 7&42 αυτού. 


4. Τις διατάξεις του άρθρου 3 του Ν. Δ/τος 17.7.1923 «περί σχε¬ 
δίων πόλεων κ.λπ.», όπως τροποποιήθηκε και ισχύει μέχρι σήμερα. 

5. Το Ν.Δ. 8/31.12.1990 (ΦΕΚ 727Δ) «έγκριση Π.Μ. έκτασης 
του Ο.Σ.Δ.Ν.Ν. θεσ/νίκης». 

6. Τις διατάξεις του από 16.8.85 Π. Δ/τος «Πολεοδόμηση περιοχών 
Β’ κατ. (ΦΕΚ 416Δ)». 

7. Τις διατάξεις του Π. Δ/τος 93/87 «Οικ. Συν/σμοί» (ΦΕΚ 32Α). 

8. Την 12/1992 απόφαση Κ.Σ. Μεταμόρφωσης. 

9. Την γνωμοδότηση ΣΠΕΧΩΔΕ Ν. Χαλκιδικής της 11ης/ 
1.7.1992 συνεδρίασης επάνω στην προτεινόμενη τροποποίηση, αποφα¬ 
σίζουμε: 

Εγκρίνεται η τροποποίηση του ρυμ. σχεδίου περιοχής της έκτασης 
του Ο.Σ.Δ.Ν. Ν. θεσ/νίκης, σύμφωνα με το συνημμένο διάγραμμα, το 
οποίο αφού θεωρήθηκε από το ΤΠ & ΠΕ αποτελεί αναπόσπαστο μέρος 
της παρούσας. 

Η παρούσα να δημοσιευθεί στην Εφημερίδα της Κυβερνήσεως. 

Πολύγυρος, 13 Ιουλίου 1992 

Η Νομάρχης 
ΕΛΙΣ. ΜΠΟΥΚΑ 

ΑΝΑΚΟΙΝΩΣΕΙΣ 

( 3 ) 

Ειδοποίηση της γινόμενης παρακατάθεσης αποζημίωσης λόγω ανα¬ 
γκαστικής απαλλοτρίωσης τμήματος ακινήτου στο υπ’ αριθ. 867 
Ο.Τ. της πόλης Δράμας. 

Γνωστοποιείται σε κάθε ενδιαφερόμενο ότι: Α. Με το υπ’ αριθμ. 
030379/92 γραμμάτιο σύστασης παρακαταθήκης του Ταμείου Παρα¬ 
καταθηκών & Δανείων (γραφείο Δράμας) κατατέθηκε το ποσό των δρχ. 
167.310 υπέρ των εικαζομένων ιδιοκτητών της ιδιοκτησίας 1918 Εμ¬ 
μανουήλ Τζινέρης για τμήμα οικοπέδου που ρυμοτομείται κατ’ εφαρ¬ 
μογή του σχεδίου πόλης της Δράμας, έκτασης 12,87 μ2, οριζομένου με 
τα στοιχεία 2306, 30α, 29α, 1465. 

Β. Με το υπ’ αριθμ. 030380/92 γραμμάτιο σύστασης παρακαταθή¬ 
κης του Ταμείου Παρακαταθηκών & Δανείων (γραφείο Δράμας) κατα¬ 
τέθηκε το ποσό των δρχ. 60.060 υπέρ των εικαζομένων ιδιοκτητών της 
ιδιοκτησίας ΔΗΜΟΥ ΔΡΑΜΑΣ (υποχρέωση πλατείας), έκτασης 4,62 
μ2· 

Γ. Με το υπ’ αριθμ. 030381/92 γραμμάτιο σύστασης παρακαταθή¬ 
κης του Ταμείου Παρακαταθηκών & Δανείων (γραφείο Δράμας) κατα¬ 
τέθηκε το ποσό των δρχ. 734.630 υπέρ των εικαζομένων ιδιοκτητών 
της ιδιοκτησίας 1918 Εμμανουήλ Τζινέρης για τμήμα οικοπέδου που 
προσκυρώνεται κατ’ εφαρμογή του σχεδίου πόλης της Δράμας, έκτασης 


56,51 μ2, οριζομένου με τα στοιχεία 2562, 23α, 2289, 2306. 

Γ. Με το υπ’ αριθμ. 030382/92 γραμμάτιο σύστασης παρακαταθή¬ 
κης του Ταμείου Παρακαταθηκών & Δανείων (γραφείο Δράμας) κατα¬ 
τέθηκε το ποσό των δρχ. ενός εκατομμυρίου τριακοσίων δεκαέξι χιλιά¬ 
δων διακοσίων πενήντα δρχ. (1.316.250) υπέρ των εικαζομένων ιδιο¬ 
κτητών της ιδιοκτησίας Εμμανουήλ Τζινέρης για τμήμα οικοπέδου που 
ρυμοτομείται κατ’ εφαρμογή του σχεδίου πόλης της Δράμας, έκτασης 
101,25 μ2, οριζομένου με τα στοιχεία 23α, 24α, 27α, 2289. 

Οι ανωτέρω ιδιοκτησίες προσκυρώθηκαν και ρυμοτομήθηκαν με την 
υπ’ αριθ. 1/89 πράξη εφαρμογής, όπως διορθώθηκε με τη διόρθωση 
1/91 του ΤΠ - ΠΕ, η δε προσωρινή τιμή των δρχ. 13.000/μ2 ορί¬ 
σθηκε με την υπ’ αριθ. 5/92 απόφαση του Μον. Πρωτ. Δράμας. 

Παρακαταθέτης του συνολικού ποσού των δρχ. 2.278.250 είναι ο 
Γεώργιος Μερτζανάκης του Νικολάου. 

Τα ως άνω γραμμάτια υπ’ αριθμ. 30.379, 30.380, 30.381 & 
30.382 κατατέθηκαν στη συμ/φο Δράμας Χρ. Πετρίδου - Παπαδοπού- 
λου και αυντάχθηκε η υπ’ αριθ. 4.450/3.7.92 πράξη κατάθεσης. 
(Αριθ. διπλ. Δημ. Ταμείου Δράμας 2281856/16.7.92) · 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα, 8 Ιουλίου 1992 
Ο Πληρ. Δικηγόρος 

ΘΕΟΦΙΛΟΣ ΕΑΝΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



